stanford-oval/wikipedia huggingface dataset:
סיד ברנשטיין
קורות חיים

ברנשטיין נולד בעיר ניו יורק. במהלך מלחמת העולם השנייה הוצב בצרפת כחלק מגדוד נ"מ של צבא ארצות הברית.
ברנשטיין היה למעשה מחלוצי הפלישה הבריטית, כאשר הביא את להקת הביטלס מבריטניה לארצות הברית. בשלהי חודש דצמבר 1963, הוא הציג את שירי הלהקה, שהייתה אז עדיין לא מוכרת בארצות הברית, במחוז Tidewater שבווירג'יניה, וחודש לאחר מכן גם בעיר ניו יורק. הצגת הלהקה כללה את השמעת להיטיה במועדונים פופולריים, וכן חלוקת מתנות הנושאות את שם הלהקה. בשנת 1964 ארגן ברנשטיין את הופעת הביטלס בקרנגי הול, לאחר השתתפותם הראשונה בתוכנית הטלוויזיה "המופע של אד סאליבן". כמו כן, הוא ארגן את הופעתם הידועה באצטדיון שיי בשנת 1965, והודה שנים מאוחר יותר כי איכות הקול בהופעה הייתה נמוכה מאד.
במהלך הופעת להקת הביטלס באצטדיון שיי, דאג ברנשטיין לפרסם על מסכי הענק להקה נוספת אותה היה מעוניין לקדם - להקת הווייט סול "הראסקלס" (The Rascals), בה פגש במהלך קיץ 1965. הוא עבד עם הלהקה במשך כ-5 שנים והביא לפרסומה ברחבי ארצות הברית.
ברנשטיין ארגן מופעים גם עבור לני קרביץ, פרנק סינטרה, ג'ימי הנדריקס, סליי אנד דה פמילי סטון ואחרים. בשנת 1965 הוא אף הביא זמרים ישראלים להופיע לראשונה בארצות הברית, בהם שושנה דמארי, שייקה אופיר ויפה ירקוני, אשר הופיעו בקרנגי הול.
בשנת 2010 פורסם סרט תיעודי באורך מלא בשם "סיד ברנשטיין מציג..." (באנגלית: "Sid Bernstein Presents..."), אשר עוסק בסיפור חייו של ברנשטיין. כמו כן, ברנשטיין השתתף בכתיבת שני ספרים על אודותיו - "It's Sid Bernstein Calling" ו-"Not Just The Beatles".
ב-14 בפברואר 2012, בגיל 93, הוציא ברנשטיין אלבום מוזיקה ראשון כזמר, בו הוא שר מבחר מהשירים האהובים עליו.
ברנשטיין נפטר ב-21 באוגוסט 2013, בנסיבות טבעיות.
הערות שוליים

↑  "The Man Behind The British Invasion" - מתוך אתר "הארץ" באנגלית, 9 בפברואר 2010
↑  http://membrane.com/renegade/spring01/sid.html
↑  ריאיון עם ברנשטיין באתר about.com
1 2  ריאיון עם ברנשטיין באתר Pause&Play
↑  The Rascals באתר Last.fm
↑  http://18m.co.il/People/?StoryID=25
↑  ריאיון עם ברנשטיין באתר classicbands.com
↑  Sid Bernstein Presents, באתר אייטונס
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  GND: 123935539  ISNI: 0000 0001 1474 5108  LCCN: n2001063790  MusicBrainz: 6aec28cc-eac0-43bd-9fe3-3fb9852418e3  VIAF: 70737304   WorldCat (עם VIAF): 70737304
הרצחת וגם ירשת

הביטוי "הֲרָצַחְתָּ וְגַם יָרָשְׁתָּ?" משמעותו שנעשה עוול על גבי עוול, כאשר בנוסף יש בהן הפקת הנאה ותועלת מפירות העוולה שהיא בחינת הגדלת העוולה מבחינת עושה העוולה, ומנגד "הוספת חטא על פשע" בבחינת הגדלת העוולה כלפי הקורבן.
מקור

מקור הביטוי הוא במקרא בתיאור סיפור כרם נבות היזרעאלי ודברי התוכחה של אליהו הנביא כלפי אחאב.
וְדִבַּרְתָּ אֵלָיו לֵאמֹר, כֹּה אָמַר ה', הֲרָצַחְתָּ, וְגַם-יָרָשְׁתָּ; וְדִבַּרְתָּ אֵלָיו לֵאמֹר, כֹּה אָמַר ה', בִּמְקוֹם אֲשֶׁר לָקְקוּ הַכְּלָבִים אֶת-דַּם נָבוֹת, יָלֹקּוּ הַכְּלָבִים אֶת-דָּמְךָ גַּם-אָתָּה.
הסיפור המקראי על כרם נבות מציג במלוא עוזה את עוולת הנישול ורמיסת הצדק הטבעי, ומהווה אחד מהלקחים המוסריים העזים והנוקבים ביותר בקוד האתיקה היהודי. למן ימי המקרא ועד ימינו - משמש ביטוי זה להצגת הכשל המוסרי של הפקת הנאה וטובה מפירותיה של עוולה חמורה.
הסיפור שזור בשרשרת עוולות, הסתה וכזב שנעשים כלפי נבות על ידי איזבל ואחאב. אחאב חשק בכרם נבות ומנסה לשדלו להעבירו לידיו בתשלום, נבות מסרב לוותר על נחלתו.
איזבל אשת אחאב מסיתה את הציבור כנגד נבות, תוך שימוש כוזב במערכת המשפט, בשם ה' ובשם המלכות, בבידוי ראיות על ידי סוכניה, ומביאה לסילוקו ולסקילתו למוות של נבות. עם מות נבות יורשים אחאב ואיזבל את כרם נבות, כדין מי שפשע כנגד המלך.
פרשנים ותלמוד

על פי הפרשנים, השאלה היא דברי תוכחה שמשמעותם היא ”הייתכן שרצחת את נבות כאויב, וגם ירשת אותו כקרוב אהוב?” אפשרות נוספת מתבססת על הקוד המקראי על פיו נכסיו של אדם שבגד במלך והוצא להורג עוברים למלך, כך שהשאלה היא ”האם הריגתו של נבות הייתה בדין, כך שאחאב לוקח לו את נכסיו?”
ניתן לבצע הקבלה של הדבר לחוק המקראי והתלמודי על פיו לא עונשים את האדם בעונש כפול. כך למשל, אדם שעשה מעשה שיש בו מוות וגם תשלום ממוני, למשל רציחת אדם תוך כדי הריסת רכושו, אם עונשו מוות – יהיה פטור מהעונש הממוני הקל. עם זאת, אין מדובר בפירוש רווח לדעת רוב החוקרים, אשר רואים בביטוי "הרצחת וגם ירשת" כדברי תוכחה, ולא כשאלה משפטית ו/או דברים הבאים לסנגר על הרוצח בניסיונו לרשת את הקורבן.
בחוק

חוק הירושה הישראלי קובע "אלה פסולים לרשת את המוריש: מי שהורשע על שגרם במתכוון למותו של המוריש או שניסה לגרום למותו ...".
בתי משפט השתמשו בביטוי לנמק שלילת זכותו של אדם ליהנות מפירות עוול שעשה. בפסק דין Riggs v. Palmer (אנ') במדינת ניו יורק נקבע שנכד שרצח את סבו לא יירש אותו, למרות הוראות הצוואה של הסב. בישראל, נימק השופט מישאל חשין את הסירוב לאפשר לאדם לגדל את בנו שנולד לו מקטינה בניגוד לחוק, תוך שימוש בביטוי "הרצחת וגם ירשת?".
ראו גם

לא יהא חוטא נשכר
רצח מלה מלבסקי
לקריאה נוספת

דניאל פרידמן, הרצחת וגם ירשת - משפט, מוסר וחברה בסיפורי המקרא, הוצאת דביר, 2000, הפרק "הרצחת וגם ירשת", עמ' 145-101.
יעקב שפירא, ושוב על "הרצחת וגם ירשת?"(הקישור אינו פעיל), באתר של גליונות על פרשת השבוע, משרד המשפטים (שנת תש"ע)
הערות שוליים

↑  מצודת דוד על הפסוק
↑  מלבי"ם על הפסוק
↑  מצודת דוד, אליאב שוחטמן, "הרצחת וגם ירשת?!", אתר דעת
↑  ע"א 3798/94 פלוני נ' פלונית, פ"ד נ(3) 133
פסל אליהו הנביא בקרן הכרמל
ג'וסי ג'יי

| --- | --- |

 לידה:  5 באפריל 1975 (בן 49) ממפיס, טנסי, ארצות הברית
 שם לידה:  ג'ורדן מייקל יוסטון
 שם במה:  Juicy J 
 מוקד פעילות:  ארצות הברית 
 תקופת הפעילות:  מ-1987
 מקום לימודים:  Northside High School 
 עיסוק:  ראפר, מפיק מוזיקלי, זמר, פזמונאי, מנהל מוזיקלי
 סוגה:  היפ הופ
 שפה מועדפת:  אנגלית 
 חברת תקליטים:  אפיק רקורדס • קולומביה רקורדס
 שיתופי פעולה בולטים:  ת'רי 6 מאפיה, אייסאפ רוקי, פרנץ' מונטנה, ריי סרמרד, ויז קאליפה
 http://thejuicyj.com
 פרופיל ב-IMDb
 
ג'ורדן מייקל יוסטון (באנגלית: Jordan Michael Houston; נולד ב-5 באפריל 1975), ידוע בשם הבמה ג'וסי ג'יי (Juicy J), הוא ראפר, מפיק מוזיקלי, זמר, פזמונאי ומנהל מוזיקלי אמריקאי.
קריירה

ב-1991, היה ג'וסי ג'יי אחד המייסדים של הרכב ההיפ הופ ת'רי 6 מאפיה. ב-1995 הוציאו את אלבום הבכורה שלהם, Mystic Stylez. האלבום זכה לתשבחות רבות. ב-2002, הוציא את אלבום הסולו הראשון שלו, Chronicles of the Juice Man. האלבום זכה לתשבחות רבות ומוקם במקום ה-4 במצעד האלבומים העצמאיים של בילבורד.
ב-2009 הוציא את אלבום הסולו השני שלו, Hustle Till I Die. האלבום לא זכה להצלחה מסחרית.
ב-2013 הוציא את אלבום הסולו השלישי שלו, Stay Trippy. האלבום הופק על ידי הראפר ויז קאליפה, שגם התארח בו. האלבום הגיע למקום השני במצעד אלבומי ה-R&B/היפ-הופ וזכה לשבחים רבים ממבקרי המוזיקה.
ב-2014 התארח בשיר "Dark Horse" של הזמרת קייטי פרי, שהיה ללהיט והגיע למקום הראשון במצעד הבילבורד הוט 100.
ב-2017 הוציא את אלבום הסולו הרביעי שלו, Rubba Band Business. האלבום כולל הופעות אורח של אייסאפ רוקי, ויז קאליפה, דנזל קארי, טיי דולה סיין, אופסט, טראוויס סקוט וטורי ליינז.
דיסקוגרפיה > אלבומי אולפן

2002: Chronicles of the Juice Man
2009: Hustle Till I Die
2013: Stay Trippy
2017: Rubba Band Business
הערות שוליים

↑  Mystic Stylez - Three 6 Mafia | Songs, Reviews, Credits, AllMusic (באנגלית)
↑  Chronicles of the Juice Man - Juicy J | Songs, Reviews, Credits, AllMusic (באנגלית)
↑  Juicy J, Billboard
↑  Juicy J: Hustle Till I Die, PopMatters, ‏2009-08-20 (באנגלית)
↑  Airhead, The Source |Juicy J's 'Stay Trippy' Debuts at No. 4 On The Billboard Chart, The Source, ‏2013-09-04 (באנגלית)
↑  Stay Trippy by Juicy J (באנגלית), נבדק ב-2020-03-29
↑  Will Hermes, Will Hermes, Stay Trippy, Rolling Stone, ‏2013-09-09 (באנגלית)
↑  Juicy J Enlists A$AP Rocky, Travis Scott & More for 'Rubba Band Business: The Album', HYPEBEAST
| --- | --- |
בקרת זהויות :  BnF: cb166063082 (data)  GND: 1062751108  ISNI: 0000 0004 1719 0365  LCCN: no2008130964  MusicBrainz: c45d161f-83ce-4464-ba41-44202e6916d9  VIAF: 311730399   WorldCat (עם VIAF): 311730399
מיגל ויטור

מיגל אנז'לו לאונרדו ויטור (בפורטוגזית: Miguel Ângelo Leonardo Vítor; נולד ב-30 ביוני 1989) הוא כדורגלן פורטוגלי-ישראלי שהתאזרח, המשחק בעמדת הבלם וכקפטן בהפועל באר שבע מליגת העל ובנבחרת ישראל.
קריירת מועדונים

ויטור נולד וגדל בטורס ודראס, מחוז ליסבון שבפורטוגל, למשפחה נוצרית. החל לשחק במחלקת הנוער של בנפיקה ליסבון בגיל 11, ובעונת 2007/2008 צורף לסגל הקבוצה הבוגרת של המועדון. בעקבות פציעתו של דוד לואיז בלם בנפיקה ליסבון, ערך באוגוסט 2007 את הופעתו הראשונה במסגרת ליגת העל הפורטוגלית, נגד ויטוריה דה גימארייש, באותו החודש ערך בנוסף הופעה במסגרת ליגת האלופות נגד קופנהגן. בינואר 2008 הושאל ויטור לדפורטיבו אבש מהליגה הפורטוגלית השנייה, במדיה ערך שבע הופעות עד לסוף העונה. לקראת עונת 2008/2009 ויטור חזר לבנפיקה ליסבון כשחקן רוטציה ושותף ב-16 משחקי ליגה, ארבעה משחקים בגביע הליגה ומשחק אחד במסגרת ליגת האלופות.
בעונת 2010/2011 הצטרף לקבוצת לסטר סיטי מליגת המשנה באנגליה, שם שיחק תחת הדרכתו של המאמן הפורטוגלי פאולו סוזה. ב-21 בספטמבר 2010 ערך את הופעת הבכורה שלו במועדון, בניצחון 1–2 על פורטסמות' בגביע הליגה. ב-6 בנובמבר הבקיע את שערו הראשון בקבוצה, בניצחון 0–2 נגד בארנסלי. ב-19 בדצמבר נפצע במהלך משחק נגד איפסוויץ' כאשר מתח את הגיד בברכו, ובעקבות כך נעדר מהמגרשים במשך שלושה חודשים. ב-12 במרץ 2011 הבקיע שני שערים מול סקנת'ורפ יונייטד ועזר לקבוצתו לשמור על שער נקי ובסיום המשחק נבחר לשחקן המצטיין.
בעונת 2011/2012 חזר ויטור לבנפיקה ליסבון אך לא קיבל קרדיט ושותף רק בשלושה משחקי ליגה ובשני משחקי גביע, וכן בארבעה משחקים במסגרת ליגת האלופות. בעונת 2012/2013 נודה על ידי מאמן בנפיקה, ז'ורז'ה חסוס, מכיוון שסירב להאריך את חוזהו בקבוצה. בעקבות כך שיחק רק בקבוצת המילואים של המועדון עד תום העונה, ובסופה עזב את המועדון.
ב-24 ביוני 2013 חתם ויטור על חוזה לשלוש שנים בפאוק סלוניקי. ב-17 באוגוסט הבקיע את שערו הראשון בליגת העל היוונית, בניצחון ביתי על קסאנטי. בעונת 2014/2015 שותף ויטור ב-33 משחקים וכבש שני שערים. ב-10 ביוני 2016 חוזהו הסתיים לאחר שלוש שנים והצדדים סיכמו על סיום התקשורת בניהם.
ב-26 ביוני 2016, לקראת עונת 2016/2017, הגיע ויטור לישראל ככדורגלן זר פורטוגלי, וחתם על חוזה לשלוש שנים בהפועל באר שבע מליגת העל. ב-19 ביולי ערך ויטור את הופעת הבכורה שלו במועדון, במשחק מול שריף טירספול, וסייע לקבוצתו להעפיל לשלב הבא במוקדמות ליגת האלופות. ב-11 באוגוסט זכה עם הפועל באר שבע בגביע הסופר-קאפ הישראלי, אלוף האלופים, לאחר שניצחה 4–2 את מחזיקת הגביע מכבי חיפה. בהמשך נשר עם הקבוצה לשלב הבתים של הליגה האירופית, לאחר שהודחה בשלב הפלייאוף של ליגת האלופות מול סלטיק הסקוטית. ב-15 בספטמבר הבקיע ויטור את שערו הראשון במועדון, בניצחון 0–2 על אינטר מילאנו במסגרת המחזור הראשון בשלב הבתים של הליגה האירופית. ב-15 באוקטובר הבקיע צמד בניצחון 5–0 על מכבי פתח תקווה במסגרת ליגת העל. ב-28 בדצמבר זכה ויטור עם הפועל באר שבע בגביע הטוטו לאחר ניצחון 4–1 על עירוני קריית שמונה במשחק הגמר. ב-29 באפריל 2017 זכה ויטור עם הפועל באר שבע באליפות המדינה לאחר ניצחון 2–1 על מכבי תל אביב. על אף שהיה פצוע במשך תקופה ארוכה וערך רק 19 הופעות ליגה בעונה זו, נבחר ויטור לשחקן העונה על ידי מנהלת הליגה, ולתואר "זר העונה" על ידי אתר ONE בשיתוף ארגון שחקני הכדורגל.
ויטור משמש כקפטן של הפועל באר שבע.
בתחילת עונת 2017/2018 שוב זכה עם הקבוצה בגביע הסופר-קאפ הישראלי, אלוף האלופים, כשפתח בהרכב בניצחון 4–2 על מחזיקת הגביע בני יהודה תל אביב. לאחר מכן שוב סבל מפציעות, ושותף רק בשבעה משחקי ליגה, אך בתום העונה זכה עם הקבוצה באליפות נוספת. בעונת 2018/2019 שוב סבל מפציעות, וכבש שער אחד בתשע הופעות בליגת העל.
ב-8 במאי 2024 חתם ויטור לשנתיים נוספות בקבוצה.
קריירת נבחרות > פורטוגל

בשנים 2006–2011 צבר שלושים ושלוש הופעות ושמונה שערים במדי נבחרות הנוער של פורטוגל, בנבחרת הצעירה עד גיל 21, כולל הופעה אחת בנבחרת האולימפית עד גיל 23 של פורטוגל.
קריירת נבחרות > ישראל

באוקטובר 2021 בדק מאמן נבחרת ישראל באותה עת, האוסטרי וילי רוטשטיינר, את האפשרות לאזרח כדורגלן זר המשחק בליגה הישראלית בתפקיד בלם, כדי לחזק את חוליית ההגנה של נבחרת ישראל. ויטור היה אחד השמות שעלו ונבדקו לגביו בזכות הישגיו והעובדה שנכון לאותה עת הוא התגורר כבר מעל לחמש שנים בישראל, ולא-שיחק מעולם עבור הנבחרת הבוגרת של מולדתו (כך נדרש על-פי תקנון FIFA), כי רק אז כדורגלן רשאי לייצג מדינה זרה בתנאי שתוענק לו אזרחות או לכל הפחות מעמד של תושב ארעי.
ב-26 במאי 2022 זומן לראשונה לנבחרת ישראל הבוגרת לקראת שלושת משחקיה בליגת האומות 2022/2023 של אופ"א מול איסלנד ואלבניה שנערכים בתחילת חודש יוני 2022 – כשבסופו של דבר ויטור קיבל את האישור הרשמי מ-FIFA ב-31 במאי 2022 שמתיר לו לייצג מדינה זרה שהיא אינה מולדתו הפורטוגלית, כך שיוכל להשתתף כבר במשחקה הראשון של נבחרת ישראל בליגת האומות של אופ"א במשחק הבית מול איסלנד ב-2 ביוני 2022, בו ויטור לבסוף ערך את הופעת הבכורה שלו בבוגרים של נבחרת ישראל כשגם פתח בהרכב במשחק שנגמר בתיקו 2–2.
ב 12 בספטמבר 2023 ענד את סרט הקפטן של נבחרת ישראל החל מהדקה ה-78 במשחק הבית באצטדיון בלומפילד נגד בלארוס.
חיים אישיים

נשוי לעיתונאית הספורט הפורטוגלית טניה פריירה, ולהם חמישה ילדים. מתגוררים בישראל מאז קיץ 2016, ואף רכשו בית ביישוב להבים. פריירה סיפרה שהתרשמה מהתנהלותה של מדינת ישראל במהלך מגפת הקורונה, אמרה שבנותיה מרגישות ישראליות לכל הדבר, והגנה בתקשורת הזרה על ישראל במהלך עימותים עם ארגוני טרור פלסטינים..
חיים אישיים > התאזרחות כישראלי

באפריל 2022 אושרה לוויטור מעמד של תושב ארעי בישראל. ב-1 במאי 2022 אישרה שרת הפנים איילת שקד, לאחר המלצתו של שר התרבות והספורט חילי טרופר, את הבקשה הרשמית של ההתאחדות לכדורגל שהוגשה על-ידי יושב-הראש אורן חסון, להעניק לוויטור התאזרחות כישראלי .
בישראל נשמעו גם קולות של ביקורת על מתן אזרחות ישראלית ביתר קלות לספורטאים זרים, ובכללן ויטור, שלא דרך חוק השבות.
תארים

אליפות פורטוגל: 2009/2010
גביע הליגה: 2008/2009, 2009/2010, 2011/2012
אליפות: 2016/2017, 2017/2018
גביע המדינה: 2019/2020, 2021/2022
גביע הטוטו: 2016/2017
אלוף האלופים: 2016, 2017, 2022
כדורגלן העונה בישראל: 2016/2017
הערות שוליים

1 2  מוטי פשכצקי, ‏פיתרון להגנה? רוטנשטיינר בדק אפשרות לאזרח את מיגל ויטור, באתר ערוץ הספורט, 28 באוקטובר 2021
1 2  משרד הפנים אישר: מיגל ויטור יקבל אזרחות, באתר ‏מאקו‏, 1 במאי 2022
1 2 3  מוטי פשכצקי, ‏משרד הפנים אישר: מיגל ויטור יקבל אזרחות, באתר ערוץ הספורט, 1 במאי 2022
1 2 3  ויטור: "מאושר שאחגוג את עצמאות כישראלי", באתר ערוץ הספורט, 2 במאי 2022
1 2  https://sheva7.co.il/sport/166349/
↑  שלמה וייס‏, מיגל ויטור חתם לשלוש שנים בהפועל באר שבע, ברק בכר: "שמנו עליו עין הרבה זמן", באתר וואלה, 26 ביוני 2016
↑  ליגת העל: הפועל באר שבע הביסה 0:5 את מכבי פתח תקוה, באתר וואלה, 15 באוקטובר 2016
↑  מיגל ויטור הוא שחקן העונה בליגת העל!, באתר מנהלת הליגות לכדורגל, 7 במאי 2017
↑  וואקמה: אפשר להגיע לאלופות, ויטור: נשתפר, באתר ONE‏, 10 במאי 2017
↑  שי מוגילבסקי, מיגל ויטור חתם לשנתיים נוספות בהפועל באר-שבע, באתר ynet, 8 במאי 2024
↑  MIGUEL VITOR, FPF (ב־European Portuguese)
↑  מוטי פשכצקי, ‏פיפ"א אישרה: ויטור יוכל לשחק מול איסלנד, באתר ערוץ הספורט, 31 במאי 2022
↑  דורון בן דור, חזן פרסם את סגל הנבחרת: ויטור ואצילי בפנים, באתר ONE, ‏26 במאי 2022
↑  מוטי פשכצקי, ‏בשל פציעה: נאתכו שוחרר מסגל הנבחרת, באתר ערוץ הספורט, 29 במאי 2022
↑  UEFA.com, Israel-Iceland | UEFA Nations League 2023, UEFA.com (באנגלית)
1 2  ויטור עולה להתקפה: אישתו של הבלם הפורטוגלי מביעה תמיכה בישראל, באתר mynet באר שבע, ‏2021-05-10
1 2  ירדן בלחסן, ‏"הבנות שאלו את מיגל למה חתם רק לשנה אחת", באתר ONE‏, 15 ביוני 2021
1 2  מיגל וטניה ויטור בראיון מיוחד לאתר של הפועל ב"ש: "החיבור שאנחנו מרגישים הוא הדבר הטוב ביותר", באתר www.b7net.co.il - באר שבע נט, ‏2022-02-15
1 2 3  איציק כלפי, ‏חיזוק לנבחרת ישראל: מיגל ויטור יקבל אזרחות, באתר ONE‏, 1 במאי 2022
↑  איציק כלפי, ‏רמז לעתיד? מיגל ויטור רכש בית בלהבים, באתר ONE‏, 24 במרץ 2023
↑  Portuguese soccer player Miguel Vitor's play for Israeli citizenship - editorial, The Jerusalem Post | JPost.com, ‏2022-02-20 (באנגלית)
אלברט גרוסמן

| --- | --- |
אין תמונה חופשית
 לידה:  21 במאי 1926 שיקגו, ארצות הברית 
 פטירה:  25 בינואר 1986 (בגיל 59) לונדון, הממלכה המאוחדת 
 מוקד פעילות:  ארצות הברית 
 מקום לימודים:  אוניברסיטת רוזוולט, בית הספר התיכון ליין 
 שפה מועדפת:  אנגלית 
 בן או בת זוג:  סאלי גרוסמן 
 
אלברט ברנרד גרוסמן (באנגלית: Albert Bernard Grossman;‏ 21 במאי 1926 – 25 בינואר 1986) היה אמרגן יהודי-אמריקאי. ברשימת האמנים שניהל נמנים פיטר, פול ומרי, בוב דילן, הבנד, ג'ניס ג'ופלין, ג'ון לי הוקר, אודטה, גורדון לייטפוט ואמנים אחרים מתחום הפולק והפולק רוק.
קורות חיים

נולד בשיקגו למשפחת מהגרים יהודים מרוסיה. בשנות החמישים החל להקשיב לאמנים במועדונים והיה בין הראשונים ששמו לב לתחיית סגנון הפולק והצלחתו הראשונית. ב-1956 פתח את ה-Gate of Horn במרתף מלון ריץ בשיקגו כמועדון ייעודי לפולק. שם הופיעה בין השאר גם ג'ואן באאז בת ה-18. ב-1959 יזם יחד עם ג'ורג' ויין את פסטיבל הפולק של ניופורט. גרוסמן עבר לניו יורק והחל לבקר במועדונים כ"The Bitter End" ,"The Golden Chords" ו"The Gaslight" על מנת לאתר כישרונות צעירים ולהחתים אותם.
ב-1961, חיבר את פיטר יארו, פול סטוקי ומרי טרוורס ויצר את להקת פיטר, פול ומרי, שהפכה לאחת המצליחות בסצנת הפולק. ב-20 באוגוסט 1962 החתים גרוסמן גם את בוב דילן הצעיר והעניק את שירו Blowin' in the Wind ללהקת פיטר, פול ומרי, שהקליטו ופרסמו אותו עוד לפני דילן.
גרוסמן ואשתו סאלי רכשו בית בעיירה וודסטוק שבמדינת ניו יורק ודילן היה בן-בית במקום, עד שרכש לאחר נישואיו לשרה בית לא רחוק משם. ביתם של הזוג גרוסמן מופיע על עטיפת תקליטו של דילן  Bringing It All Back Home. מן הביוגרפיות של דילן ומן הסרט Dont Look Back המתעד את סיבוב ההופעות של דילן בבריטניה ב-1965 עולה דמותו של גרוסמן כאמרגן אבהי מאוד, קולני ואגרסיבי המגונן על האמנים שלו מפני התקשורת והציבור, לעיתים באופן ברוטלי וגס. דילן ביטל את החוזה עם גרוסמן ביולי 1970, לאחר שהבין כי גרוסמן נטל לעצמו 50% מרווחיו.
באוקטובר 1970 נפטרה ג'ניס ג'ופלין ממנת יתר של הרואין. באותה עת הלקוחות היחידים של גרוסמן היו חברי להקת הבנד. במקביל לעבודה עמם הקדיש גרוסמן את זמנו להנצחתה של ג'ופלין והוצאת התקליט Janis שראה אור ב-1973.
ב-1970 ייסד גרוסמן את אולפני Bearsville וחברת תקליטים באותו שם סמוך לביתו בוודסטוק. בחברה זו הקליטו בין השאר פול באטרפילד וגיל אוונס. החברה התקיימה עד 1984.
גרוסמן נפטר מדום לב בגיל 59 בהיותו בטיסת קונקורד על מנת להשתתף בכינוס מקצועי בקאן. הוא נקבר סמוך לביתו בוודסטוק.
בתרבות

בסרטם של האחים כהן, "בתוך לואין דייוויס" מגלם פ. מארי אברהם את דמותו של האמרגן באד גרוסמן, שעוצב בדמותו של גרוסמן.
ג'ושוע בל

| --- | --- |

ג'ושוע בל
 לידה:  9 בדצמבר 1967 (בן 57) בלומינגטון, ארצות הברית 
 מוקד פעילות:  ניו יורק 
 מקום לימודים:  בית הספר למוזיקה ג'ייקובס, בית הספר ג'וליארד, Bloomington High School North 
 סוגה:  מוזיקה קלאסית 
 כלי נגינה:  כינור 
 חברת תקליטים:  קולומביה רקורדס 
 שיתופי פעולה בולטים:  האקדמיה של סנט מרטין בשדות
 בן או בת זוג:  Larisa Martínez (7 באוקטובר 2019–?) 
 www.joshuabell.com
 פרופיל ב-IMDb
 חתימה:  
 
ג'ושוע בל בהופעה באוניברסיטת אינדיאנה, 2008
ג'ושוע דייוויד בל (באנגלית: Joshua David Bell; נולד ב-9 בדצמבר 1967) הוא כנר יהודי-אמריקאי זוכה פרס גראמי.
קורות חיים

בל נולד בבלומינגטון שבאינדיאנה, ארצות הברית לאב נוצרי, פסיכולוג במקצועו, שכיהן כפרופסור באוניברסיטת אינדיאנה, ולאם יהודייה, תרפיסטית.
הוא רואה עצמו כיהודי מבחינה תרבותית. בל הוא נינו של איש תנועת הביל"ויים שלמה אביגדור לוין, ממייסדי חדרה. הוא נשוי לזמרת האופרה לאריסה מרטינס, ואב לשלושה ילדים מרעייתו הראשונה.
קורות חיים > קריירה מוזיקלית

את שיעורי הכינור החל כבר בגיל ארבע, לאחר שאמו גילתה כי הוא אוסף חוטי גומי מרחבי הבית ומותח אותם בין ידיות שידתו, כדי להפיק צלילים שאותם נגנה אמו בפסנתר. כילד למד אצל ג'וזף גינגולד, כנר ומורה למוזיקה מפורסם שלימד בבית הספר למוזיקה של אוניברסיטת אינדיאנה. בגיל 12 הופיע כסולן בהופעת תזמורת פילדלפיה בניצוחו של ריקרדו מוטי. את לימודי התיכון סיים שנתיים לפני בני גילו.
ב-1985 ערך את הופעת הבכורה שלו בקרנגי הול יחד עם תזמורת סנט לואיס, ומאז הופיע יחד עם רבות מהתזמורות הנחשבות בעולם. ב-2000 זכה בפרס גראמי על ביצוע יצירת סולו לכינור, יצירה מקורית שנכתבה עבורו על ידי המלחין ניקולס מאו אותה ביצע בניצוחו של רוג'ר נורינגטון. בל היה מועמד פעמים נוספות לפרס גראמי על ביצוע יצירות של ג'ורג' גרשווין מפורגי ובס, של ליאונרד ברנשטיין ועל האלבום המשותף שהקליט עם נגני המנדולינה בסגנון הבלוגראס, סאם בוש ומייק מרשל.
בל ביצע את קטע הסולו בפסקול זוכה פרס אוסקר של סרט הקולנוע "הכינור האדום", שיצא לאקרנים ב-1998. ב-2009 חבר למלחין הסרטים הנס צימר לביצוע קטעי הסולו עבור פסקול הסרט מלאכים ושדים. השיר "Before My Time", שביצע עם סקרלט ג'והנסון מהסרט הדוקומנטרי "לרדוף אחר קרחונים", היה מועמד לפרס אוסקר לשיר המקורי הטוב ביותר ב-טקס פרסי אוסקר ה-85 ב-2013.
מאז 2004 בל הוא שותף אמנותי של תזמורת סיינט פול ומכהן כפרופסור אורח באקדמיה המלכותית למוזיקה בלונדון. ב-2007 זכה בפרס אייברי פישר היוקרתי הניתן למוזיקאים קלאסיים אמריקאיים עבור הישגים יוצאי דופן. החל מסתיו 2008 מכהן כמרצה בכיר בסגל בית הספר למוזיקה של אוניברסיטת אינדיאנה. במאי 2011 נקבע כמנהל מוזיקלי של האקדמיה של סנט מרטין בשדות והחליף בתפקיד את מייסדה סר נוויל מרינר.
כלי הנגינה של בל הוא כינור סטרדיוואריוס המכונה "Gibson ex Huberman". הכינור, ששימש בעבר את הכנר ברוניסלב הוברמן, יוצר ב-1713, עיצומה של "תקופת הזהב" של אנטוניו סטרדיווארי. בל רכש אותו בסכום של קרוב ל-4 מיליון דולר אמריקאי, כשלצורך הרכישה מכר את כינורו הקודם, סטרדיוואריוס המכונה "Tom Taylor". אלבומו הראשון שהוקלט עם הכינור החדש, Romance of the Violin, נמכר במעל 5 מיליון עותקים.
בתחילת 2007 נרתם בל לניסוי שערך עיתונאי הוושינגטון פוסט ג'ין ויינגרטן. בל התנדב ללבוש בגדי רחוב וכובע מצחייה מסווה, להופיע כנגן רחוב בשעת עומס בתחנת הרכבת התחתית של וושינגטון, כשהוא מנגן יצירות מופת בכינורו. במהלך הניסוי בן 43 הדקות, שתועד במצלמה נסתרת, חלפו על פני בל 1,097 עוברי אורח. רק שבעה מהם עצרו להאזין לנגינתו ורק אישה אחת זיהתה אותו. בל הצליח לאסוף במהלך הניסוי 32.17 דולרים (לא כולל שטר של 20 דולר שניתן לו על ידי האישה שזיהתה אותו). על תיאור הניסוי זכה ויינגרטן בפרס פוליצר לכתבה עיתונאית.
הופיע בישראל עם הפילהרמונית מספר פעמים בשנים 2010, 2012, 2016, 2017 ו-2021.
הערות שוליים

↑  Violinist Joshua Bell walks in the footsteps of masters, ‏jewishjournal.com, 12.10.06(הקישור אינו פעיל, 22.03.2018)
↑  בסוף הסרט, דוד אסף‏, הכינור שחזר: ברוניסלב הוברמן, ילד הפלא מצ'נסטוכובה, בבלוג "עונג שבת", 29 במאי 2012
↑  הכתבה הזוכה במלואה, וסרט הווידאו הנלווה באתר הוושינגטון פוסט
| --- | --- |
בקרת זהויות :  NLI: 987007573211505171  PLWABN: 9810605882005606  BIBSYS: 2037968  BNE: XX1134638  BnF: cb13928006j (data)  CiNii: DA10995117  GND: 126351600  ISNI: 0000 0001 1455 5689  LCCN: nr88012889  LNB: 000145152  MusicBrainz: 9b248b09-a736-4591-bdce-9dccb8391cc4  NKC: xx0001283  NTA: 100965180  SNAC: w6fx8gm2  SUDOC: 08428837X  VIAF: 115769026   WorldCat (עם VIAF): 115769026
יק"א

הברון מוריס הירש
מועצת המנהלים בשער יק"א (מכללת תל-חי) בעת ביקור בישראל בשנת 2012
יק"א (ביידיש:"יידישע קאָלאָניזאַציע אַסאָסיאַציע", מאנגלית: J.C.A; ראשי תיבות של Jewish Colonization Association; בתרגום לעברית: "החברה היהודית להתיישבות") נוסדה ב-10 בספטמבר 1891 על ידי הברון מוריס הירש. מטרתה העיקרית הייתה לסייע ליהודים ליישובם של יהודים פליטי האימפריה הרוסית בעיקר בארגנטינה, ברזיל, קנדה וארצות הברית, והכשרתם כחקלאים ובעלי מלאכה יצרניים ועצמאיים. יק"א רכשה מיליוני דונמים של קרקעות, הקימה עשרות מושבות חקלאיות, והעניקה למתיישבים היהודים אדמות, כלים, הדרכה חקלאית ואשראי באמצעות רשת של אגודות קואופרטיביות להלוואה וחיסכון. בתחום החינוך יק"א ייסדה ומימנה את פעילותם של מאות בתי ספר חקלאיים בגליציה, וכן הקימה רשת ענפה של לשכות מודיעין למהגרים היהודיים. מראשית המאה ה-20 ועד פרוץ מלחמת העולם הראשונה, יק"א הייתה הגוף המרכזי בפעילות לגאולת קרקע בארץ ישראל, בעיקר באזור הגליל, למרות שלא הייתה גוף ציוני.
נכון ל-2014 נקראת החברה J.C.A, ראשי תיבות של Jewish Charitable Association, ועיקר מטרותיה לקדם את ההתיישבות, החינוך, התיירות והמחקר החקלאי בפריפריה הכפרית בגליל, בנגב ובערבה.